13.35:  Fostul primar al municipiului Piatra Neamț, Gheorghe Ștefan,  a plâns în fața judecătorilor, în momentul în care i s-a dat cuvântul și a spus că regretă faptele pentru care a fost condamnat, informează News.ro. Prezent miercuri dimineață la Tribunalul Prahova, unde se judecă contestația depusă de procurori la decizia de liberare condiționată pronunțată de Judecătoria Ploiești pe numele său, fostul primar Gheorghe Ștefan a spus în fața completului de judecată că își asumă faptele, le regretă și nu va mai comite astfel de fapte.